
	Likumprojekts (grozījumi)
 Izteikt 3. pantu šādā redakcijā:

"3. pants. Bibliotēkas funkcijas
(1) Bibliotēka veic šādas pamatfunkcijas:
1) kultūras mantojuma – iespieddarbu, elektronisko izdevumu, rokrakstu un citu dokumentu – krājuma pārvaldība: uzkrāšana, veidošana, sistematizēšana, kataloģizēšana, bibliografēšana un saglabāšana;
2) bibliotēkas krājumā esošās informācijas pieejamības un izmantošanas nodrošināšana, īstenojot daudzpusīga un sabiedrības vajadzībās balstīta bibliotēkas krājuma pārvaldību, un bibliotēkas pakalpojumu sniegšana;
3) sabiedrības lasīšanas veicināšana, medijpratības un informācijpratības veicināšana;
4) demokrātisko procesu un sabiedrības pilsoniskās aktivitātes veicināšana un stiprināšana;
5) publiskas, demokrātiskas, ikvienam pieejamas un iekļaujošas sabiedriskās saskarsmes vietas nodrošināšana;
6) atbalsta sniegšana digitālo prasmju apguvē un valsts un pašvaldību elektronisko pakalpojumu izmantošanā;
7) izglītības, zinātnes, mūžizglītības un kultūras procesu atbalstīšana un virzīšana.
(2) Pašvaldību bibliotēkas (izņemot vispārējās un profesionālās izglītības iestāžu bibliotēkas) papildus veic šādas funkcijas:
1) novadpētniecības – lokālās kultūrvides un lokālā kultūras mantojuma (iespieddarbi, elektroniskie izdevumi, rokraksti un citi dokumenti) – apzināšana, veidošana, saglabāšana, popularizēšana;
2) atbalsts vietējās kopienas un tās identitātes veidošanai un stiprināšanai."
	Iebildums
Likumprojekta 6.pants paredz paplašināt Bibliotēku likuma 3.pantā noteiktās bibliotēku funkcijas ar funkcijām, kuras bibliotēkām mūsdienās ir jāveic, kuras ir svarīgas sabiedrības izaugsmei, atsevišķi izdalot pašvaldību bibliotēku papildu funkcijas, kas ir būtiskas vietējo kopienu atmiņas saglabāšanai un identitātes nostiprināšanai. Tas tiek pamatots ar to, ka bibliotēku darbība šobrīd ir daudz plašāka, nekā ir definēts Bibliotēku likumā un minētie precizējumi likumprojektā leģitimēs to, ko bibliotēkas šobrīd un ilgāku laiku jau nodrošina. Vēršam uzmanību, ka, paplašinot bibliotēkām noteikto funkciju klāstu, tas var radīt papildu finanšu resursu nepieciešamību, līdz ar to nepieciešams papildināt anotācijas III sadaļu ar informāciju par minēto precizējumu ietekmi uz valsts un pašvaldību budžetiem, vienlaikus norādot finansējuma avotus funkciju nodrošināšanai.

 
Piedāvātā redakcija
-
	Elīna Sakniņa (FM)



